wannaphong/clean_thaiwikipedia huggingface dataset:
# การเชื่อมไฟฟ้า
การเชื่อมไฟฟ้า คือการเชื่อมอาร์คประเภทหนึ่ง ใช้อิเล็กโทรดหรือก้านธูปที่หุ้มด้วยฟลักซ์ ในการเชื่อมโลหะ

กระแสไฟฟ้าที่ใช้ในการเชื่อมมีทั้งไฟฟ้ากระแสตรง และไฟฟ้ากระแสสลับ สร้างอาร์คขึ้นระหว่างปลายอิเล็กโทรดกับผิวชิ้นงานที่เชื่อม เปลวอาร์คทำให้ผิวชิ้นงาน และอิเล็กโทรดหลอมเหลว ที่ผิวชิ้นงานเกิดเป็นบ่อหลอมและเนื้อวัสดุจากอิเล็กโทรดหลอมลงไปในบ่อหลอม รวมกันเกิดเป็นเนื้อเชื่อม และแนวเชื่อม ฟลักซ์ที่หุ้มอิเล็กโทรดอยู่หลอมเหลวและเปลี่ยนสภาพกลายเป็นแก๊สปกคลุม และบางส่วนเกิดเป็่นสแลกปกคลุมแนวเชื่อม ซึ่งแก๊สปกคลุม และสแลกนี้ทำหน้าที่ป้องกันบรรยากาศรายรอบไม่ให้เข้าไปปนเปื้อนในเนื้อเชื่อม

เนื่องจากกระบวนการเชื่อมนี้มีความยืดหยุ่น อาศัยอุปกรณ์และการปฏิบัติงานที่ไม่ซับซ้อน ทำให้กระบวนการนี้ใช้อย่างแพร่หลายที่สุด เมื่อเทียบกับกระบวนการเชื่อมอื่น ๆ โดยเฉพาะในอุตสาหกรรมการซ่อมบำรุง และในการก่อสร้างโครงสร้างเหล็กขนาดใหญ่ โหละที่เชื่อมด้วยกระบวนการนี้โดยมากคือกลุ่มเหล็ก ซึ่งรวมถึงสเตเลสด้วย นอกจากนี้ โลหะผสม กลุ่ม อะลูมิเนียม นิกเกิล และทองแดง ก็ใช้กระบวนการเชื่อมนี้ด้วยเช่นกัน

การเชื่อมโลหะ (welding) หมายถึงการต่อโลหะ 2 ชิ้นให้ติดกันโดยการให้ความร้อนแก่โลหะจนหลอมละลายติดเป็นเนื้อเดียวหันหรือโดยการเติมลวดเชื่อมเป็นตัวให้ประสานกันก็ได้กรรมวิธีในการเชื่อมโลหะที่เป็นที่นิยมใช้กันอย่างแพร่หลายมีดังต่อไปนี้คือ

1. การเชื่อมแก๊ส (Gas Welding)

เป็นการเชื่อมซึ่งจัดอยู่ในประเภทการเชื่อมหลอมเหลววิธีหนึ่งแหล่งความร้อนที่ใช้เกิดมาจากการเผาไหม้ระหว่างแก๊สอะเซทีลีนซึ่งเป็นแก๊สเชื้อเพลิงและแก๊สออกซิเจนอุณหภูมิของการเผาไหม้ที่สมบูรณ์ให้ความร้อนสูง 3200 องศาเซลเซียสและจะไม่มีเขม่าหรือควัน

2. การเชื่อมไฟฟ้า (Arc Welding)

การเชื่อมไฟฟ้าหรือเรียกอีกอย่างหนึ่งว่าการเชื่อมโลหะโดยวิธีการเชื่อม "อาร์ค" ความร้อนที่ใช้ในการเชื่อมเกิดจากประกายอาร์คระหว่างชิ้นงานและลวดเชื่อมซึ่งหลอมละลายลวดเชื่อมจะทำหน้าที่ป้อนเนื้อโลหะให้แก่แนวเชื่อม

3. การเชื่อมอัด (Press Welding)

การเชื่อมอัดหมายถึงการประสานโลหะ 2 ชิ้นให้ติดกันโดยใช้ความร้อนกับชิ้นงานในบริเวณที่จะทำการเชื่อมจากนั้นใช้แรงอัดส่วนที่หลอมละลายจนกระทั่งชิ้นงานติดกันเป็นจุดหรือเกิดแนวความร้อนที่ใช้ได้จากความต้านทานไฟฟ้าเช่นการเชื่อมจุด (Spot Welding) 

4. การเชื่อม TIG (Tungsten Inert Gas Welding)

เป็นวิธีการเชื่อมโลหะโดยใช้ความร้อนที่เกิดจากการอาร์คระหว่างลวดทังสเตนกับชิ้นงานโดยมีแก๊สเฉื่อยปกคลุมบริเวณเชื่อมและบ่อหลอมละลายเพื่อไม่ให้บรรยากาศภายนอกเข้ามาทำปฏิกริยาตรงบริเวณที่เชื่อม

5. การเชื่อม MIG (Metal Inert Gas Welding)

การเชื่อม MIG เป็นกระบวนการเชื่อมที่ได้รับความร้อนจากการอาร์คระหว่างลวดเชื่อมกับชิ้นงานลวดเชื่อมที่ใช้จะเป็นลวดเชื่อมเปลือยที่ส่งป้อนอย่างต่อเนื่องไปยังบริเวณอาร์คและทำหน้าที่เป็นโลหะเติมลงยังบ่อหลอมละลายบริเวณบ่อหลอมละลายจะถูกปกคลุมไปด้วยแก๊สเฉื่อยเพื่อไม่ให้เกิดการรวมตัวกับอากาศ

6. การเชื่อมใต้ฟลักซ์ (Submerged Arc Welding)

การเชื่อมใต้ฟลักซ์เป็นกระบวนการเชื่อมไฟฟ้าที่ได้รับความร้อนจากการอาร์คระหว่างลวดเชื่อมเปลือยกับชิ้นงานเชื่อมโดยจะมีฟลักซ์ชนิดเม็ด (Granular Flux) ปกคลุมบริเวณอาร์คและฟลักซ์ส่วนที่อยู่ใกล้กับเนื้อเชื่อมจะหลอมละลายปกคลุมเนื้อเชื่อมเพื่อป้องกันอากาศภายนอกทำปฏิกริยากับแนวเชื่อมส่วนฟลักซืที่อยู่ห่างจากเนื้อเชื่อมจะไม่หลอมละลายและไม่สามารถนำกลับมาใช้ใหม่ได้อีก

 บันทึกย่อ
# เจ้าหญิงลุยซา มาเรียแห่งเบลเยียม อาร์ชดัชเชสแห่งออสเตรีย-เอสเต
ปัจจุบัน พระองค์อยู่ในลำดับที่ 9 แห่งการสืบราชบัลลังก์แห่งเบลเยียมต่อจากพระมารดา และ เจ้าชายอะเมเดโอแห่งเบลเยียม เจ้าหญิงมาเรีย ลอราแห่งเบลเยียม และ เจ้าชายโจอาคิมแห่งเบลเยียม พระเชษฐาและพระภคินี
# ดาวพอลลักซ์
พอลลักซ์  หรือ บีตาคนคู่ (β Geminorum) เป็นดาวฤกษ์ที่สว่างที่สุดในกลุ่มดาวคนคู่

 ภาพรวม 
เป็นดาวสีเหลืองส้ม เป็นส่วนหนึ่งของดาวที่เป็นส่วนหัวของพี่น้องฝาแฝดของกลุ่มดาวคนคู่ ร่วมกันกับดาวแคสเตอร์

 ชื่อเรียก 
ชื่อเรียกทางวิทยาศาสตร์คือ บีตาคนคู่ ชื่อเรียกทั่วไปคือพอลลักซ์ ซึ่งมีที่มาจากชื่อของฝาแฝดคนน้องที่ปรากฏในเทพปกรณัมกรีก โดยชื่อพอลลักซ์มาจากชื่อ "ป็อลลูกส์"  ในภาษาละติน แต่ชื่อเดิมในภาษากรีกโบราณคือ "โปลือเดวแกส" 

ที่อำเภออิบิ  จังหวัดกิฟุของญี่ปุ่น มีการบันทึกไว้ว่ามีการเรียกดาวฝาแฝดสองดวงนี้จากสี โดยเรียกดาวพอลลักซ์ว่า "ดาวทอง"  เรียกดาวแคสเตอร์ว่า "ดาวเงิน"
# ดาวคาสเตอร์
คาสเตอร์ (,),Jones, Daniel. Edited by Roach, Peter; Setter, Jane; and Esling, John. Cambridge English Pronouncing Dictionary. 18th ed. Cambridge and New York: University Press, 2011, p. 79.Upton, Clive; Kretzschmar, William A.; and Konopka, Rafal. Oxford Dictionary of Pronunciation for Current English. New York: Oxford University Press, 2003, p. 151. แคสเตอร์  หรือ แอลฟาคนคู่ (α Geminorum) เป็นดาวฤกษ์ในกลุ่มดาวคนคู่ มีความสว่างเป็นอันดับที่สองในกลุ่มดาวรองจากดาวพอลลักซ์

 ภาพรวม 
แม้ว่าดาวคาสเตอร์ได้รับการจัดเป็นดาวแอลฟา (α) ของกลุ่มดาวคนคู่โดยระบบของไบเออร์ แต่ความจริงแล้วความสว่างยังด้อยกว่าดาวพอลลักซ์ซึ่งถูกจัดเป็นดาวบีตา (β) เล็กน้อย ดาวสองดวงนี้เมื่อมองจากโลกแล้วดูเคียงคู่กันคล้ายเป็นดาวฝาแฝด 

ฝนดาวตกเจมินิดส์ซึ่งจัดว่าเป็นหนึ่งในสามฝนดาวตกขนาดใหญ่นั้นมีศูนย์กลางอยู่ใกล้กับดาวคาสเตอร์
# เจ้าหญิงเลติเชีย มาเรียแห่งเบลเยียม อาร์ชดัชเชสแห่งออสเตรีย-เอสเต
เจ้าหญิงเลติเชีย มาเรียแห่งเบลเยียม อาร์ชดัชเชสแห่งออสเตรีย-เอ็สเทอ พระนามเต็ม: เลติเชีย มาเรีย นอรา แอนนา โจอาคิม ซิตาร์; ; ประสูติเมื่อ 24 เมษายน พ.ศ. 2546) เป็นพระธิดาพระองค์ที่ 5 และพระองค์สุดท้องในอาร์ชดยุกลอเรนซ์แห่งออสเตรีย-เอสเต และอาร์ชดัชเชสอัสตริดแห่งออสเตรีย-เอ็สเทอ เป็นพระราชนัดดา (หลานตา) ในสมเด็จพระราชาธิบดีอัลแบร์ที่ 2 พระราชภาคิไนย (หลานลุง) ในสมเด็จพระราชาธิบดีฟิลิปแห่งเบลเยียม และพระราชปนัดดา (เหลนปู่) ในจักรพรรดิคาร์ลที่ 1 แห่งออสเตรียhttp://www.gotoknow.org/posts/217707

ปัจจุบัน พระองค์อยู่ในลำดับที่ 10 แห่งการสืบราชบัลลังก์แห่งเบลเยียมต่อจากพระมารดา และ เจ้าชายอะเมเดโอแห่งเบลเยียม เจ้าหญิงมาเรีย ลอราแห่งเบลเยียม เจ้าชายโจอาคิมแห่งเบลเยียม และ เจ้าหญิงลุยซา มาเรียแห่งเบลเยียม พระเชษฐาและพระภคินี
# โยดาห์ อัคบาร์ ศึกจารีตพิศวาส
อัคบาร์ จอมจักรพรรดิอินเดีย (ทับศัพท์: โชธอักบาร์) เป็นละครโทรทัศน์ที่กล่าวถึงพระราชประวัติของพระเจ้าอัคบาร์มหาราช นำแสดงโดย ราจาต โทกัส, พาริดฮี ชาร์มา ออกอากาศทางช่อง มงคลแชนแนล แทนละครโทรทัศน์เรื่อง นาคิน ที่อวสานลงไป ซึ่งภาพยนตร์เรื่องนี้กล่าวถึงเรื่องราวของพระเจ้าอัคบาร์มหาราช จอมจักรพรรดิแห่งอินเดีย ว่าจะได้สมหวังในรักแท้ ระหว่างพระองค์กับหญิงนอกศาสนาหรือไม่ ออกอากาศ ทุกวันจันทร์-ศุกร์ 2 ช่วงเวลา 6.00-6.30น. / 13.00-13.30น. ปัจจุบันยุติการออกอากาศในช่อง มงคลแชนแนล และได้ย้ายไปออกอากาศที่ช่อง ซีหนัง โดยเปลี่ยนเวลาออกอากาศเป็น ทุกวันจันทร์-พฤหัสบดี เวลา 20:00 น. - 21:00 น.

นักแสดงนำ
 ราจาต โทกัส รับบท เจ้าชายอัคบาร์
 พาริดฮี ชาร์มา รับบท มาเรียม อุสมานี
 ราวี่ ภาเทีย รับบท เจ้าชายชะฮันคีร์
 ลาวิน่า แทนดอน รับบท เจ้าหญิงรุเคยา สุลตาน บีกัม
 มานิชา ยาดาฟ รับบท ซาลิมา สุลตาน บีกัม
 ชีตาน ฮันสราษฎร์ รับบท อดัม ข่าน
# เจ้าหญิงคาโอรูโกะ
เจ้าหญิงคาโอรูโกะ (; 17 กุมภาพันธ์ 1572 – 26 กันยายน 1636) หรือ ไซเอ็น-โนะ โคโงะ (西院皇后) เป็นจักรพรรดินีแห่งจักรพรรดิญี่ปุ่นPonsonby-Fane, Richard. (1915). The Imperial Family of Japan, p. x.  โดยพระองค์เป็น ชูงู และ โคโง ใน จักรพรรดิโก-ซันโจ 

เจ้าหญิงคาโอรูโกะเป็นพระราชธิดาใน จักรพรรดิโกะ-อิชิโจ และเป็นที่ 2 ในจักรพรรดินี ฟุจิวะระ โนะ อิชิ
# แบเรียมไอโอไดด์
แบเรียมไอโอไดด์  เป็นสารประกอบอนินทรีย์ที่มีสูตรเคมีคือ BaI2 มีทั้งอยู่ในรูปแอนไฮดรัสและไฮเดรต (BaI2(H2O)2) แบเรียมไอโอไดด์ในรูปไฮเดรตละลายได้ในน้ำ, เอทานอลและแอซีโทน เมื่อได้รับความร้อนจะเปลี่ยนรูปเป็นเกลือแอนไฮดรัส 

โครงสร้างของแบเรียมไอโอไดด์ในรูปแอนไฮดรัสมีความคล้ายคลึงกับเลด(II) คลอไรด์ โดยอะตอมของแบเรียมอยู่ตรงกลางจับกับลิแกนด์ของไอโอไดด์ 9 ตัวWells, A.F. (1984) Structural Inorganic Chemistry, Oxford: Clarendon Press. . และมีโครงสร้างผลึกที่คล้ายกับแบเรียมคลอไรด์ (BaCl2)Brackett, E. B.; Brackett, T. E.; Sass, R. L.; The Crystal Structures of Barium Chloride, Barium Bromide, and Barium Iodide. J. Phys. Chem., 1963, volume 67, 2132 – 2135

แบเรียมไอโอไดด์มีความเป็นพิษเช่นเดียวกับเกลืออื่น ๆ ของแบเรียม จึงควรใช้อย่างระมัดระวัง

 ปฏิกิริยา 
แบเรียมไอโอไดด์ในรูปแอนไฮดรัสเตรียมได้จากการทำปฏิกิริยาของแบเรียมกับ 1,2-ไดไอโอโดอีเทนในอีเทอร์Duval, E.; Zoltobroda, G.; Langlois, Y.; A new preparation of BaI2: application to (Z)-enol ether synthesis. Tetrahedron Letters, 2000, 41, 337-339

แบเรียมไอโอไดด์ทำปฏิกิริยาสารประกอบแอลคิลของโพแทสเซียมได้สารประกอบออร์แกโนแบเรียมWalter, M. D.; Wolmershauser, G.; Sitzmann, H.; Calcium, Strontium, Barium, and Ytterbium Complexes with Cyclooctatetraenyl or Cyclononatetraenyl Ligands. J. Am. Chem. Soc., 2005, 127 (49), 17494 – 17503.

แบเรียมไอโอไดด์สามารถถูกรีดิวซ์เป็นโลหะแบเรียมได้ เมื่อทำปฏิกิริยากับลิเทียมไบฟีนิลYanagisawa, A.; Habaue, S.; Yasue, K.; Yamamoto, H.; Allylbarium Reagents: Unprecedented Regio- and Stereoselective Allylation Reactions of Carbonyl Compounds. J. Am. Chem. Soc.1994, 116,6130-6141
# กัล กาด็อต
กัล กาด็อต-วาร์ซาโน (Gal Gadot-Varsano; (30 พฤศจิกายน 2016).  [Gal Gadot on the Ofek Buchris affair: "Where is the justice?"]. Ynet.   ; เกิด 30 เมษายน ค.ศ. 1985) เป็นนักแสดง นางแบบ และโปรดิวเซอร์ชาวอิสราเอล

เธอได้รับตำแหน่งมิสอิสราเอล 2004 ตอนอายุ 18 ปี จากนั้นเธอเข้ารับราชการทหารในกองกำลังป้องกันอิสราเอลเป็นเวลาสองปี หลังจากนั้นเธอได้เริ่มเรียนที่วิทยาลัย IDC Herzliya และเริ่มเข้าสู่วงการนางแบบและการแสดง 

กาด็อตเริ่มเป็นที่รู้จักจากบท จีเซล แยชาร์ จากภาพยนตร์ชุด เดอะฟาสต์แอนด์เดอะฟิวเรียส และได้รับบท วันเดอร์วูแมน ตัวละครในจักรวาลขยายดีซี ในเรื่อง แบทแมน ปะทะ ซูเปอร์แมน แสงอรุณแห่งยุติธรรม (2016) รวมถึงรับบทนำจากเรื่อง วันเดอร์ วูแมน (2017) และ จัสติซ ลีก

 หมายเหตุ
# แอฟริกาคัพออฟเนชันส์ 2019
การแข่งขัน แอฟริกาคัพออฟเนชันส์ 2019 (ชื่อย่อ AFCON 2019 หรือ CAN 2019) เป็นการแข่งขัน แอฟริกาคัพออฟเนชันส์ ครั้งที่ 32 โดยเป็นการแข่งขันชิงถ้วยฟุตบอลชายของแอฟริกาที่จะจัดขึ้นทุกๆ สองปี จัดขึ้นโดย สมาพันธ์ฟุตบอลแห่งแอฟริกา (ซีเอเอฟ) โดย อียิปต์ เป็นเจ้าภาพ. การแข่งขันส่วนใหญ่จะจัดขึ้นในช่วงเดือนมิถุนายนถึงกรกฎาคม ค.ศ. 2019.

รอบคัดเลือก

ทีมที่ผ่านเข้ารอบ
ทีมด้านล่างนี้ได้ผ่านเข้ารอบสุดท้ายสำหรับการแข่งขัน:

 ทีม คุณสมบัติของการผ่านคัดเลือก วันที่การผ่านคัดเลือกจำนวนครั้งที่ลงสนามรอบสุดท้าย ครั้งล่าสุดลงสนามรอบสุดท้าย ผลงานที่ดีที่สุดครั้งที่ผ่านมา อันดับฟีฟ่าณ จุดเริ่มต้นของอีเวนต์       ครั้งที่ 24  2017   (1957, 1959, 1986, 1998, 2006, 2008, 2010)  58       ครั้งที่ 1  ไม่เคย    108       ครั้งที่ 19  2017   (2004)  25       ครั้งที่ 15  2017   (2002)  22       ครั้งที่ 17  2017   (1976)  47       ครั้งที่ 18  2013   (1980, 1994, 2013)  45       ครั้งที่ 7  2017   (1978)  80       ครั้งที่ 11  2017   (1972)  62       ครั้งที่ 12  2015   (1976)  71       ครั้งที่ 18  2017   (1990)  68       ครั้งที่ 1  ไม่เคย    103       ครั้งที่ 23  2017   (1992, 2015)  62       ครั้งที่ 6  2004   (1972, 1988, 1990, 1992, 2004)  105       ครั้งที่ 22  2017   (1963, 1965, 1978, 1982)  50       ครั้งที่ 8  2013   (2008, 2010)  123       ครั้งที่ 1  ไม่เคย    134       ครั้งที่ 19  2017   (1984, 1988, 2000, 2002, 2017)  51       ครั้งที่ 2  2017   (2017) 118       ครั้งที่ 3  2008   (1998, 2008) 113       ครั้งที่ 4  2017   (2004, 2006, 2017) 109       ครั้งที่ 19  2017   (1968, 1974) 49       ครั้งที่ 4  2010   (2004, 2008, 2010) 88       ครั้งที่ 2  1980   (1980) 131       ครั้งที่ 10  2015   (1996) 72

สนามแข่งขัน
Cairo Cairo International Stadium 30 June Stadium Al Salam Stadium Capacity: 74,100 Capacity: 30,000 Capacity: 30,000 200px Alexandria Suez Ismailia Alexandria Stadium Suez Stadium Ismailia Stadium Capacity: 19,676 Capacity: 27,000 Capacity: 18,525 200px 200px

รอบแบ่งกลุ่ม
ทีมชนะเลิศและรองชนะเลิศของแต่ละกลุ่มจะได้ผ่านเข้าสู่รอบก่อนรองชนะเลิศ

กลุ่ม เอ

กลุ่ม บี

กลุ่ม ซี

กลุ่ม ดี

กลุ่ม อี

กลุ่ม เอฟ

ตารางคะแนนอันดับที่สาม

รอบแพ้คัดออก

สายการแข่งขัน

รอบ 16 ทีมสุดท้าย

รอบ 8 ทีมสุดท้าย

รอบรองชนะเลิศ

รอบชิงอันดับที่ 3

รอบชิงชนะเลิศ

สถิติ

ผู้ทำประตู
# วิตนิสส์ (อัลบั้มเคที เพร์รี)
วิตนิสส์  เป็นสตูดิโออัลบัมลำดับที่ 5 ของนักร้องอเมริกัน เคที เพร์รี เผยแพร่เมื่อวันที่ 9 มิถุนายน ค.ศ. 2017 โดยแคปิตอลเรเคิดส์ สำหรับอัลบั้มนี้ เพร์รีได้ทำงานร่วมกับโปรดิวเซอร์หลายคนรวมถึงเจฟฟ์ แบสเกอร์, มาร์ก ครูว, ดุก ดูมองต์, แจ็ก การ์แรต, ออสการ์ โฮลเตอร์, อิลลันเจโล, อิลยา, แมกซ์ มาร์ติน, อาลี พายามี และเชลล์แบ็ก วิตนิสส์เป็นอัลบั้มแนวเพลงอิเล็กโทรป็อปที่เจาะลึกแนวเพลงแดนซ์และอีดีเอ็ม โดยมีเนื้อหาเกี่ยวกับการสร้างพลังให้ตนเองและสตรีนิยม เพร์รีได้อธิบายว่าเป็นอัลบั้มของ "การปลดปล่อย" และ "ป็อปที่มีจุดมุ่งหมาย"

อัลบั้มได้ปล่อยออกมาห้าซิงเกิล ซึ่งสามซิงเกิลได้รับการปล่อยตัวก่อนอัลบั้ม และหนึ่งในสิบอันดับแรกของชาร์ตบิลบอร์ดฮอต 100 : ซิงเกิลนำ "เชนด์ทูเดอะริทึม " ที่มีชิพ มาร์เลย์ร่วมร้อง ขึ้นสูงสุดที่อันดับ 4 ในฮอต 100 "บอนาเพที " ร่วมร้องกับมีโกส ครองอันดับสูงสุดที่ 59 ในขณะที่ "สวิชสวิช" ร่วมร้องกับนิกกี มินาจอยู่อันดับที่ 46 "เซฟแอสดราฟต์" และ "เฮย์เฮย์เฮย์" ได้รับการปล่อยตัวเป็นซิงเกิลต่อมาในวันที่ 26 มิถุนายน ค.ศ. 2017 และ 12 มกราคม ค.ศ. 2018 ตามลำดับ โดยมีมิวสิกวิดีโอ "เฮย์เฮย์เฮย์" เป็นซิงเกิลเปิดตัวอัลบั้ม เพร์รีได้เผยแพร่ตัวเองในสตรีมสดบนยูทูบใน 4 วันชื่อเคที เพร์รีไลฟ์: วิตนิสส์เวิลด์ไวด์ เมื่อเปิดตัวนักวิจารณ์เพลงต่างเสียงแตกกันไปคนละทาง โดยอัลบั้มนี้บางคนวิจารณ์ในเรื่องการผลิตและการแต่งเนื้อร้อง ในขณะที่คนอื่น ๆ ชื่นชมในแง่มุมที่เป็นส่วนตัวมากขึ้นของอัลบั้มและชื่นชอบเพลงที่ "สำคัญ" บางเพลง

อัลบั้มสามารถทำยอดขายได้เทียบเท่า 180,000 หน่วยในสัปดาห์แรก วิตนิสส์เปิดตัวบนชาร์ตบิลบอร์ด 200 ของสหรัฐฯ กลายเป็นอัลบั้มที่ติดอันดับชาร์ตในสามของเพร์รีในประเทศ อัลบั้มนี้ยังติดอันดับชาร์ตในแคนาดาและสเปน ขณะที่ขึ้นถึงอันดับสองในออสเตรเลีย เกาหลีใต้ เม็กซิโก และนิวซีแลนด์ และติดอันดับสูงสุด 5 อันดับในภูมิภาคอื่น ๆ อีก 9 ประเทศ เพื่อโปรโมตอัลบั้ม เพร์รีเริ่มทัวร์คอนเสิร์ตครั้งที่สี่ในชื่อ วิตนิสส์: เดอะทัวร์ ก่อนออกอัลบั้ม เพร์รีไม่ได้เปิดตัวอัลบั้มใหม่เลยเป็นเวลาสี่ปี ยกเว้นเพลง "ไรส์" ของโอลิมปิกฤดูร้อน 2016 หลังจากเปิดตัว ปริซึม (2013) และออกทัวร์ในปี ค.ศ. 2014–2015 เพร์รีก็พักงานเพื่อปกป้องสุขภาพจิตตัวเองให้กลับมาสดใสอีกครั้ง เพร์รีตัดสินใจเปลี่ยนแปลงตัวตนบนเวทีและยอมรับตัวตนที่แท้จริง ประกาศตัวเองว่าเป็นแคเทอรีน ฮัดสัน ซึ่งเป็นชื่อจริงของเธอ ด้วยเหตุนี้เธอจึงเลิกไว้ผมยาวสีเข้มเพื่อตัดผมสั้นทรงพิกซีคัตและใช้สีผมบลอนด์ตามสีผมธรรมชาติของตัวเอง

รายชื่อเพลง

หมายเหตุ
  – ผู้ผลิตหลักและนักร้องนำ
  – ผู้ผลิตเสียงหลักและนักร้องเสริม
  – ผู้ผลิตเพิ่มเติม
  – ผู้ผลิตเสียง
  – ผู้ผลิตเสียงเพิ่มเติม

ชาร์ต

ชาร์ตประจำสัปดาห์
 ชาร์ต (2017) ตำแหน่งสูงสุด Greek Albums (IFPI) 4Mexican Albums (AMPROFON)2 Slovak Albums (ČNS IFPI) Note: On the chart page, select 201724 on the field besides the word "Zobrazit", and then click over the word to retrieve the correct chart data 4

ชาร์ตประจำเดือน
 ชาร์ต (2017) ตำแหน่งสูงสุดArgentine Monthly Albums (CAPIF) 4

ชาร์ตสิ้นปี
 ชาร์ต (2017) ตำแหน่ง Australian Albums (ARIA) 35 Belgian Albums (Ultratop Flanders) 107 Belgian Albums (Ultratop Wallonia) 93 Canadian Albums (Billboard) 39 Dutch Albums (MegaCharts) 93 Italian Albums (FIMI) 92 Mexican Albums (AMPROFON) 50 US Billboard 200 91

การรับรอง

ประวัติการวางจำหน่าย
 ภูมิภาค วันที่ อิดิชัน รูปแบบ ค่าย อ้างอิง ต่างประเทศ 9 มิถุนายน 2017  แคปิตอล 11 สิงหาคม 2017 แผ่นเสียง
# แอฟริกาคัพออฟเนชันส์ 2019 รอบคัดเลือก รอบเบื้องต้น
การแข่งขัน รอบเบื้องต้น ของ แอฟริกาคัพออฟเนชันส์ 2019 รอบคัดเลือก ตัดสินหาสามทีมที่จะผ่านเข้าสู่ รอบแบ่งกลุ่ม ของทัวร์นาเมนต์การคัดเลือก. รอบเบื้องต้นประกอบไปด้วยหกทีมที่มีอันดับต่ำที่สุดใน 51 ผู้เข้าร่วม: มาดากัสการ์, เซา ตูเม และ ปรีนซีปี, เซาท์ซูดาน, คอโมโรส, จิบูเตียน, และ มอรีเชียส.

หกทีมถูกจับสลากอยู่ในสามคู่ที่วางไว้, ลงเล่นในรูปแบบเหย้าและเยือนสองนัด ระหว่างวันที่ 22 และ 28 มีนาคม พ.ศ. 2560.

สามทีมผู้ชนะจะได้ผ่านเข้าสู่รอบแบ่งกลุ่มที่จะเข้าร่วมกับ 45 ทีมที่เข้ารอบโดยตรง.

แมตช์

|}

รวมผลสองนัด มาดากัสการ์ ชนะ 4–2 และผ่านเข้าสู่ รอบคัดเลือก กลุ่ม เอ.

รวมผลสองนัด โคโมรอส ชนะ 3–1 และผ่านเข้าสู่ รอบคัดเลือก กลุ่ม บี.

รวมผลสองนัด เซาท์ซูดาน ชนะ 6–2 และผ่านเข้าสู่ รอบคัดเลือก กลุ่ม ซี.

อันดับดาวซัลโว
การแข่งขันทั้งหมดมี 18 ประตูที่ทำได้ใน 6 นัด, สำหรับค่าเฉลี่ย  ประตูต่อนัด.

2 ประตู

 Paulin Voavy
 James Moga

1 ประตู

 Chaker Alhadhur
 Ben Nabouhane
 Benjaloud Youssouf
 Mohamed Salem Breik
 Abdi Idleh Hamza
 Carolus Andriamatsinoro
 Walter Saint Martin
 Harramiz
 Zé
 Leon Uso Khamis
 Dominic Abui Pretino
 Athir Thomas
 Duku Wurube

1 การทำเข้าประตูตัวเอง
 Jordão Diogo
# แอฟริกาคัพออฟเนชันส์ 2019 รอบคัดเลือก กลุ่ม เอ
กลุ่ม เอ ของ แอฟริกาคัพออฟเนชันส์ 2019 รอบคัดเลือก เป็นหนึ่งใน 12 กลุ่มที่จะตัดสินหาทีมเข้าสู่ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: เซเนกัล, อิเควทอเรียล กินี, ซูดาน, และ มาดากัสการ์ (ทีมชนะเลิศของ รอบเบื้องต้น).

ตารางคะแนน

แมตช์

อันดับดาวซัลโว
การแข่งขันทั้งหมดมี 30 ประตูที่ทำได้ใน 12 นัด, สำหรับค่าเฉลี่ย  ประตูต่อนัด.

3 ประตู

 Emilio Nsue
 Faneva Imà Andriatsima
 M'Baye Niang

2 ประตู

 Carolus Andriamatsinoro
 Idrissa Gueye
 Moussa Sow

1 ประตู

 Pablo Ganet
 Pedro Obiang
 Njiva Rakotoharimalala
 Paulin Voavy
 Keita Baldé
 Pape Abou Cissé
 Moussa Konaté
 Sidy Sarr
 Abuaagla Abdalla
 Saifeldin Malik Bakhit
 Athar El Tahir
 Mohamed Musa Idris
 Yasir Muzamil

1 การทำเข้าประตูตัวเอง

 Luis Meseguer 
 Kalidou Koulibaly 

หมายเหตุ
# แอฟริกาคัพออฟเนชันส์ 2019 รอบคัดเลือก กลุ่ม บี
กลุ่ม บี ของ แอฟริกาคัพออฟเนชันส์ 2019 รอบคัดเลือก เป็นหนึ่งใน 12 กลุ่มที่จะตัดสินหาทีมเข้าสู่ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: แคเมอรูน, โมร็อกโก, มาลาวี, และ คอโมโรส (ทีมชนะเลิศของ รอบเบื้องต้น).

ตารางคะแนน

แมตช์

อันดับดาวซัลโว
การแข่งขันทั้งหมดมี 21 ประตูที่ทำได้ใน 12 นัด, สำหรับค่าเฉลี่ย  ประตูต่อนัด.

4 ประตู
 El Fardou Ben Nabouhane

3 ประตู

 Hakim Ziyech

2 ประตู

 Eric Maxim Choupo-Moting
 Youssef En-Nesyri

1 ประตู

 Vincent Aboubakar
 Stéphane Bahoken
 Christian Bassogog
 Clinton N'Jie
 Nasser Chamed
 Gerald Phiri Jr.
 Patrick Phiri
 Noureddine Amrabat
 Khalid Boutaïb
 Fayçal Fajr

หมายเหตุ
# เมอร์เซเดส-เบนซ์ ซีแอลเค จีทีอาร์
เมอร์เซเดส-เบนซ์ ซีแอลเค จีทีอาร์  เป็นรถยนต์นั่งสมรรถนะสูงและรถแข่ง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่งผลิตโดยบริษัทรถยนต์สัญชาติเยอรมนี เมอร์เซเดส-เอเอ็มจี ร่วมกับเมอร์เซเดส-เบนซ์ เดิมสร้างขึ้นเพื่อใช้แข่งขันในรายการ เอฟไอเอจีทีแชมเปียนชิป (FIA GT Championship) ปี ค.ศ. 1997 ซีแอลเค จีทีอาร์ ช่วงแรกจึงเป็นรถแข่งสนาม จนมีการทำเป็นรถถนน ตามมาตรฐานในเวลาต่อมา แต่ถึงอย่างไรก็ดี แม้จะปรับเป็นรถถนนแล้ว ก็ยังจัดว่าเป็นรถแข่งสนามอยู่

ภายหลังคว้าชัยในปี ค.ศ. 1997 รถได้ปรับปรุงใหม่ในปี ค.ศ. 1998 เพื่อการแข่งในสนาม24 ชั่วโมง เลอม็อง และใช้ชื่อใหม่เป็น CLK LM สายการผลิต ซีแอลเค จีทีอาร์ ได้ยุติลงในปี ค.ศ. 1999 และถูกแทนที่ เมอร์เซเดส-เบนซ์ ซีแอลอาร์ เลอม็อง โปรโทไทป์

เมอร์เซเดส-เบนซ์ ซีแอลเค จีทีอาร์ ในโฉมรถถนน เคยได้รับการบันทึกจากกินเนสบุ๊ค ให้เป็นรถที่มีราคาสูงที่สุดเท่าที่เคยมีมา ด้วยราคากว่า $1,547,620(USD) ในขณะนั้น

 โฉมรถถนน 
แม้ว่าโฉม เอฟไอเอ จีที1 จะได้ยกเลิกไปในปี ค.ศ. 1999 แต่เมอร์เซเดส ก็ได้จัดส่งโฉมรถถนนอีก 25 คันตามที่ค่ายได้ให้สัญญาไว้ ซึ่งต่างผลิตในปี ค.ศ. 1997 เพื่อที่จะใช้เป็นใบเบิกตามความต้องการของเอฟไอเอ แต่รถเหล่านี้กลับไม่ได้นำมาใช้ ซึ่งเมอร์เซเดสเลือกที่จะเก็บไว้ รถทั้ง 25 คันนี้ สร้างขึ้นโดยค่ายเอเอ็มจีในโรงงานที่อัฟฟัลเตอร์บาก ในช่วงฤดูหนาวปี ค.ศ. 1998 จนถึงช่วงฤดูร้อนปี ค.ศ. 1999 รถเหล่านี้มีความแตกต่างจากโฉมรถแข่งเล็กน้อย มีการออกแบบให้ใช้พวงมาลัยซ้ายทั้งหมด ยกเว้นพวงมาลัยขวาพิเศษคันเดียวให้กับสมเด็จพระราชาธิบดีสุลต่านฮัสซานัล โบลเกียห์ แห่งบรูไน 

รถใช้เครื่องยี่ห้อ อิลมอร์ (Ilmor Engineering) ขนาด 6.0L ถึง 6.9L ซึ่งสามารถให้กำลังได้ถึง 612 PS (450 kW; 604 hp) และแรงบิดที่ 775 N·m (572 lb·ft) ทางค่าย เมอร์เซเดส-เอเอ็มจี อ้างว่ารถสามารถทำอัตราเร่ง 0-100 km/h (62 mph) ได้ในเวลา 3.8 วินาที และความเร็วสูงสุดที่ 344 km/h (214 mph)
# สมมารถ เจ๊ะนา
สมมารถ เจ๊ะนา (เกิด 3 กุมภาพันธ์ พ.ศ. 2491) อดีตสมาชิกสภาผู้แทนราษฎรจังหวัดปัตตานี 1 สมัย สังกัดพรรคประชาธิปัตย์ ปัจจุบันสังกัดพรรคเพื่อไทย

 ประวัติ 
สมมารถ เจ๊ะนา เกิดเมื่อวันที่ 3 กุมภาพันธ์ พ.ศ. 2491 สำเร็จการศึกษาจากวิทยาลัยครูยะลาทำเนียบสมาชิกสภาผู้แทนราษฎร พ.ศ. 2544. สำนักงานเลขารัฐสภา. 2544

 งานการเมือง 
สมมารถได้รับเลือกตั้งสมาชิกสภาผู้แทนราษฎรครั้งแรกในปี พ.ศ. 2544 สังกัดพรรคประชาธิปัตย์ และดำรงตำแหน่งเพียงสมัยเดียว

 สมาชิกสภาผู้แทนราษฎร 
สมมารถ เจ๊ะนา ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดปัตตานี สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๑๙ ข หน้า ๓๓, ๑ ธันวาคม ๒๕๔๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๘ ตอนที่ ๒๒ ข หน้า ๖๕, ๔ ธันวาคม ๒๕๔๔
# เดอะเฟซออสเตรเลีย
เดอะเฟซออสเตรเลีย  เป็นรายการเรียลลิตีทางโทรทัศน์ของออสเตรเลีย เพื่อค้นหาสุดยอดนางแบบของประเทศออสเตรเลีย ออกอากาศทางช่อง ฟ็อกซ์ 8[En] ของ ฟอกซ์เทล[En] และผลิตโดย เอนเดมอลชายน์ ออสเตรเลีย[En] โดยมี เนโอมี แคมป์เบลล์ ทำหน้าที่เป็นผู้อำนวยการผลิตและเป็นหนึ่งในสามเมนเทอร์ซูเปอร์โมเดลของรายการ ออกอากาศเป็นครั้งแรกในวันที่ 18 มีนาคม ค.ศ. 2014 และสิ้นสุดในวันที่ 6 พฤษภาคม ค.ศ. 2014http://www.fox8.tv/shows/the-face-australiahttp://www.dailytelegraph.com.au/entertainment/sydney-confidential/naomi-campbell-to-launch-reality-tv-series-the-face-in-australia/story-fni0cvc9-1226708098524

 พิธีกรและเมนเทอร์ 
 เมนเทอร์ ซีซัน 1 ไชน์เอนน์ โทสซี   เนโอมี แคมป์เบลล์   นิโคล ทรันฟิโอ  พิธีกรซีซัน 1 จอร์จ แอนโทนี 

 กติกา 
ดูบทความหลักที่: เดอะเฟซ

 ซีซัน 
 ออกอากาศครั้งแรกออกอากาศรอบชิงชนะเลิศผู้ชนะเลิศรองชนะเลิศผู้เข้าแข่งขัน (เรียงตามลำดับคนออก)จำนวนผู้แข่งขัน1, 
, 
, 
, 
, 
, 
, 
, 
, 12

สัญลักษณ์สี

 ลูกทีมในทีม ไชน์เอนน์ (ซีซัน 1)
 ลูกทีมในทีม เนโอมี (ซีซัน 1)
 ลูกทีมในทีม นิโคล (ซีซัน 1)

 ในฤดูกาลที่ 1 ตอนที่ 5 เมนเทอร์นิโคลถูกตัดสิทธิ์โดยอัตโนมัติ เพราะไม่เหลือลูกทีมในการแข่งขัน

 ข้อมูลทั่วไป 
เกี่ยวกับการคัดออก
ผู้เข้าแข่งขันที่ถูกคัดออกเป็นคู่: รูธ วิลเมอร์ และ แชนแทล โมนาแฮน จากทีมเนโอมี
ผู้เข้าแข่งขันที่ขอออกจาการแข่งขัน: ซูซาน โยวาน จากทีมนิโคล
ทีมที่ลูกทีมถูกคัดออกจนหมด: ทีมนิโคล
 
เกี่ยวกับทีม
ทีมที่ชนะแคมเปญประจำสัปดาห์มากที่สุด: ทีมเนโอมี, จำนวน 4 ครั้ง
ทีมที่ไม่เคยชนะแคมเปญประจำสัปดาห์: ทีมนิโคล
ทีมที่ถูกตัดสิทธิ์จากการแข่งขัน:  ทีมนิโคล

เกี่ยวกับผู้เข้าแข่งขัน
 จำนวนผู้เข้าแข่งขันทั้งหมด : 12 คน  1 ฤดูกาล
 ผู้เข้าแข่งขันที่อายุมากที่สุด: แชนิกา รูล จากทีมนิโคล, อายุ 24 ปี (ขณะถ่ายทำรายการ)
 ผู้ชนะที่อายุน้อยที่สุด: แอนูสกา ฟริดแมน จากทีมนิโคล, แชนแทล โมนาแฮน จากทีมเนโอมี และ ซารา ทิลเลก จากทีมเนโอมี, อายุ 18 ปี (ขณะถ่ายทำรายการ)
 ผู้เข้าแข่งขันที่สูงที่สุด: ซูซาน โยวาน จากทีมนิโคล, แชนแทล โมนาแฮน จากทีมเนโอมี และ ซารา ทิลเลก จากทีมเนโอมี, สูง 180 เซนติเมตร
 ผู้เข้าแข่งขันที่เตี้ยที่สุด: รูธ วิลเมอร์ จากทีมเนโอมี, สูง 172 เซนติเมตร
 ผู้เข้าแข่งขันที่ชนะชาแลนจ์สัปดาห์มากที่สุด: ซารา ทิลเลก จากทีมเนโอมี และ ยายา เติ้ง จากทีมไชน์เอนน์, จำนวน 2 ครั้ง
 ผู้เข้าแข่งขันที่ถูกส่งเข้ามาในห้องคัดออกมากที่สุด: แชนิกา รูล จากทีมนิโคล,  บริตทานีย์ จอห์นสตัน จากทีมเนโอมี, แชนแทล โมนาแฮน จากทีมเนโอมี และ ยายา เติ้ง จากทีมไชน์เอนน์,  จำนวน 2 ครั้ง
ผู้เข้าแข่งขันที่แคมเปญประจำสัปดาห์มากที่สุด: รูธ วิลเมอร์, แชนแทล โมนาแฮน และ ซารา ทิลเลก จากทีมเนโอมี, จำนวน 4 ครั้ง
ผู้เข้าแข่งขันที่ไม่เคยถูกส่งเข้ามาในห้องคัดออก: ซารา ทิลเลก จากทีมเนโอมี
ผู้เข้าแข่งขันที่เป็นชาวต่างชาติ: ซูซาน โยวาน จากทีมนิโคล จาก(ประเทศซูดานใต้)
# เจ้าหญิงยะซุโกะ
เจ้าหญิงยะซุโกะ (; 10 พฤษภาคม 1619 – 27 สิงหาคม 1639) หรือ อิคูโฮมงอิง  จักรพรรดินีแห่งญี่ปุ่นโดยพระองค์ได้รับการสถาปนาเป็นจักรพรรดินีเมื่อ พ.ศ. 1614 ในฐานะพระราชมารดาบุญธรรมของ จักรพรรดิโฮะริกะวะ

เจ้าหญิงยะซุโกะสิ้นพระชนม์เมื่อวันที่ 27 สิงหาคม พ.ศ. 1639 ขณะพระชนมายุเพียง 20 พรรษาโดยภายหลังจากสิ้นพระชนม์พระองค์ได้รับการสถาปนาเป็นพระพันปีอิคุโยะชิ

 บันทึก
# เจ้าหญิงเรชิ (1813–1850)
เจ้าหญิงเรชิ (ภายหลังมีพระนาม ยูงิมงอิง (遊義門院); 5 ตุลาคม 1813 – 22 สิงหาคม 1850) เป็นจักรพรรดินีญี่ปุ่นที่เสกสมรสกับจักรพรรดิโกอูดะ ลูกพี่ลูกน้องของพระองค์ The Clear Mirror: A Chronicle of the Japanese Courtโดยพระองค์เป็นจักรพรรดินีในจักรพรรดิโกะ-อุดะจากราชสกุลจิเมียวอิง

เจ้าหญิงเรชิเป็นพระราชธิดาองค์ที่ 2 ในจักรพรรดิโกะ-ฟูกากูซะจากราชสกุลไดกากุจิ

 บันทึก
# เจ้าหญิงโทกูชิ
เจ้าหญิงโทกูชิ (; ค.ศ. 1060–1114) เป็นจักรพรรดินีแห่งจักรพรรดิญี่ปุ่นโดยพระองค์เป็นจักรพรรดินีหรือ ชูงู ในจักรพรรดิโฮริกาวะ พระองค์เป็นพระราชธิดาองค์ที่ 4 ในจักรพรรดิโกะ-ซังโจ เจ้าหญิงโทกูชิจึงมีศักดิ์เป็นพระขนิษฐา (น้องสาว) ต่างพระมารดาของจักรพรรดิชิรากาวะ และเป็นพระปิตุจฉา (อา) ของจักรพรรดิโฮริกาวะ

ใน ค.ศ. 1107 พระองค์ทรงผนวชเป็นภิกษุณี และไม่มีพระโอรสธิดาแม้แต่องค์เดียว
# กลุ่มมาอูเต
กลุ่มมาอูเต  หรือ รัฐอิสลามลาเนา  เป็นกลุ่มมุสลิมหัวรุนแรงกลุ่มหนึ่งในประเทศฟิลิปปินส์ ประกอบด้วยอดีตนักรบกองโจรจากแนวร่วมปลดปล่อยอิสลามโมโรและนักรบบางส่วนจากต่างชาติ นำโดยอับดุลลาห์ มาอูเต ซึ่งกล่าวกันว่าเป็นผู้ก่อตั้ง เดาละตุลอิสลามียะฮ์ หรือรัฐอิสลามขึ้นในจังหวัดตีโมกลาเนาบนเกาะมินดาเนา

กลุ่มมาอูเตเคยเข้าปะทะกับกองทัพฟิลิปปินส์ในเดือนกุมภาพันธ์ พ.ศ. 2559 แต่กองทัพฟิลิปปินส์สามารถยึดฐานที่มั่นของกลุ่มในเมืองบูติกไว้ได้ มีรายงานว่า โอมาร์ไคยัม มาอูเต (น้องชายของอับดุลลาห์) เสียชีวิตระหว่างการปะทะครั้งนั้น แต่ก็มีรายงานอื่นซึ่งระบุในทางตรงข้ามว่า เขาสามารถหนีไปได้ก่อนที่ฐานที่มั่นจะแตก และยังมีชีวิตอยู่ โดยวิดีโอในโทรศัพท์เคลื่อนที่เครื่องหนึ่งซึ่งกองทัพฟิลิปปินส์ยึดไว้ได้จากวิกฤตการณ์มาราวีบ่งชี้ว่ารายงานนี้เป็นจริง นับตั้งแต่เหตุการณ์ดังกล่าว กลุ่มมาอูเต (ซึ่งผู้บัญชาการกองพลน้อยคนหนึ่งในกองทัพฟิลิปปินส์ระบุว่าเป็นกลุ่มผู้ก่อการร้าย) ได้เรียกเก็บค่าคุ้มครองในพื้นที่ชุมชนห่างไกลของเมืองบูติก